makaraan ang matanda ay sumunod ang tatlong haring mago na nangakasakay sa mga kabayong tatalontalon, lalonglalo na ang sa maitim na haring melchor na waring ibig sagasain ang kaniyang mga kasama. wala, wala ngang guardia sibil noon ang patuloy ng kotsero na kinaiinggitan sa sarili ang mga maliligayang kapanahunang iyon, sapagkat kung mayroon ay nadala na sa bilangguan ang maitim na iyan na naglililikot sa piling niyang dalawang kastila (si gaspar at si baltazar). ngunit sa dahilang napuna niya na ang maitim ay may korona at hari ding kagaya ng dalawang kastila, ay sumaisip niya ang hari ng mga tagalog at nagbuntonghininga. alam po ba ninyo ang magalang na tanong kay basilio kung ang paang kanan ay nakakalag na? ipinaulit ni basilio ang katanungan. paang kanan nino? ang sagot na marahat malihim ng kotsero. sinong hari? ang hari natin, ang hari ng mga tagalog. si basilio ay ngumiti at ikinibit ang balikat. muling nagbuntonghininga ang kotsero.